Адразу дзве новыя выставы адкрыліся ў музеі-сядзібе “Пружанскі палацык” — работы фотамастака Сяргея Чарановіча і карціны яго выхаванцаў, удзельнікаў народнай студыі выяўленчага мастацтва “Апалон” з горада Ляхавічы. Сяргей Чарановіч – наш зямляк, нарадзіўся і правёў маленства ў Шарашове. У свой час з бацькамі аб’ехаў шмат краін былога Саюза, апошнім часам асеў у Ляхавічах. Шмат гадоў супрацоўнічаў з беларускімі выдавецтвамі, аформіў звыш 50 кніг. Зараз графік Сяргей Чарановіч знайшоў сябе ў фотамастацтве.